polyglot-tagger/wikipedia-language-snippets-filtered huggingface dataset:
கௌரவிக்கப்பட்டார் . கர்நாடக சாகித்யா அனுவாடா அகாடமி அவருக்கு 2007-08க்கான கௌரவ விருதை வழங்கியது. 2009 ஆம் ஆண்டில் ஸ்ரீ காஷி சேஷா சாஸ்திரி அறக்கட்டளையால் அவருக்கு "சமூக பொருளாதார மேம்பாட்டு ஆசிரியர் விருது" வழங்கப்பட்டது. 2010 ஆம் ஆண்டில் அவரது அல்மா மேட்டர் குருகுல் காங்ரி பல்கலைக்கழகத்தால் கௌரவிக்கப்பட்டார். 2010 ஆம் ஆண்டில் ஐ.டி.எல் அறக்கட்டளையால் ஒரு "லிவிங் லெஜண்ட்" விருது இவருக்கு வழங்கப்பட்டது, அங்கு அவர் கண்களை தானம் செய்வதாக உறுதியளித்தார். மார்ச் 2011 இல், ஐ.டி.எல் அறக்கட்டளையால் அவருக்கு சக்கர நாற்காலி பரிசளிக்கப்பட்டது. இது, லோகாயுக்தா சந்தோஷ் ஹெக்டே நிதியுதவி அளித்து பெறப்பட்டதாகும். இவர், அதைப் பயன்படுத்தத் தொடங்கினார். 2010 ஆம் ஆண்டு குடியரசு தினத்தன்று, அவரை கர்நாடக ஆளுநர் பாராட்டினார்.
சதுர்வேதி மகாத்மா காந்தியின் சமகாலத்தவர் ஆவார். வட இந்தியாவில் ஒரு குருகுலத்தில் வேதங்களைப் படிக்கும் போது காந்தியை முதலில் சந்தித்தார். பின்னர், இவர் காந்திய முறைகளை தீவிரமாக பின்பற்றுபவராக ஆனார். 1919இல் நடந்த ஜாலியன்வாலா பாக் படுகொலையை நேரில் கண்ட சாட்சியாக இருப்பது உட்பட இந்திய சுதந்திர இயக்கத்தின் பல நிகழ்வுகளுக்கு இவர் சாட்சியாக இருந்தார். காந்தி ஆணையிட்ட கடிதங்களை வைஸ்ராய் அல்லது கவர்னர் ஜெனரலுக்கு அனுப்பியதால் அவர் காந்திஜியின் தபால்காரர் என்று அழைக்கப்பட்டார். காந்தி இவரை 'கர்நாடகி' என்று அழைத்தார். 1938 ஆம் ஆண்டில் காந்தியுடன் பயணம் செய்யும் போது இவர் தனது வலது கையின் பயன்பாட்டை இழந்தார். பின்னர், இவர் சுதந்திரப் போராட்டத்தில் பங்கேற்றார். மேலும், சுதந்திர போராட்டத்தின் போது குறைந்தது 31 தடவைகள் கைது செய்யப்பட்டார். பெஷாவர் முதல் வேலூர் வரை, நாடு முழுவதும் உள்ள சிறைகளில் இருந்தார்.
சுதாகர் சதுர்வேதி , 20 ஏப்ரல் 1897 இல் பிறந்ததாகக் கூறப்படுகிறது. இவர் ஒரு இந்திய வேத அறிஞர், இந்தியவியலாளர், மற்றும் சூப்பர் சென்டெனேரியன் என்று கூறப்படுபவர். கூறப்பட்ட நாளில் இவருக்கு வயது 122 ஆண்டுகள், 254 நாட்கள் ஆகியிருந்தன. சில இந்திய செய்தித்தாள்கள் அவரை மிகவும் வயதான வாழும் இந்தியர் என்று தெரிவிக்கின்றன.
சதுர்வேதிக்கு "சதுர்வேதி" என்ற தலைப்பு வழங்கப்பட்டது. அதாவது "நான்கு வேதங்களின் எசமானர்" என்று பொருள்படும். ஹரித்வாரில் உள்ள குருகுல் காங்ரியில் சுவாமி ஷ்ரதானந்தின் சீடரான இவர், வேத வச்சஸ்பதி பட்டம் பெற்றார் .
பழைய மைசூர் மாநிலத்தில் இவருக்கு மந்திரி பதவியை சர்தார் வல்லபாய் படேல் வழங்கினார். அதை இவர் நிராகரித்தார். இவர் மாநிலத்தை ஒன்றிணைக்க பிரச்சாரம் செய்தார்.
பைப்பூஞ்சைத் தொகுதி என்பது பூஞ்சைத் திணையின் ஒரு தொகுதியாகும். இது கதைப்பூஞ்சைத் தொகுதியோடு சேர்ந்து உயர்பூஞ்சை துணைத்திணையை உருவாக்குகின்றன. இதன் உறுப்பினர்கள் பொதுவாகப் பைப்புஞ்சைகள் அல்லது அசுக்கோமைசிட்டுகள் எனப்படுகின்றன. இது பூஞ்சை உலகின் மிகப் பெரிய தொகுதியாகும். இதில் 64,000 க்கும் மேற்பட்ட இனங்கள் உள்ளன.
இப்பல்வகைக் குழுக்களிடையே உள்ள ஒன்றிணைக்கும் பான்மையாக பைவடிவ இனப்பெருக்கக் கட்டமைப்பு அமைகிறது, இது அசுக்கசு , எனப்படுகிறது. என்றாலும் சிலவேளைகளில் பூஞ்சை வாழ்க்கைச் சுழற்சியில் இது அவ்வளவாக பங்கேற்பதில்லை.
இவை 'விதைத்தூள் வீசிகள்'. இந்தப் பூஞ்சைகள் நுண்னளவு விதைத்தூள்களைச் சிறப்பு, நீளமான விதைப்பைகளில் உருவாக்குகின்றன. எனவே, இந்தப் பூஞ்சைத் தொகுதிக்குப் பைப்பூஞ்சைத் தொகுதி எனும் பெயர் வந்தது.
பல பைப்பூஞ்சைகள் வணிக முதன்மை வாய்ந்தவை. ஈசுட்டு நொதி அடுதல், காய்ச்சுதல், தேறல் நொதித்தல் ஆகியவற்ரில் பயன்படுகிறது, திரபுள்களும் மோறெல்களும் அரச உயர் உணவுகளாக அமைகின்றன.
ஈசுட்டு நொதிகள் சாராயம் காய்ச்சவும் மெத்தப்பம் சுடவும் பயன்படுகின்றன. பெனிசிலியம் பூசணம் பெனிசிலின் நுண்ணுயிர்க்கொல்லியை உருவாக்கப் பயன்படுகிறது.
பைப்பூஞ்சைத் தொகுதி புற உருவத்தில் பன்முகம் வாய்ந்தன. இக்குழுவில் ஒற்றை உயிர்க்கல நொதிகள் முதல் சிக்கலான கிண்ன வடிவ உயிரிகள் வரை அமைந்துள்ளன.
அசுமதுல்லா சகிதி ஒரு ஆப்கான் துடுப்பாட்ட வீரர் . அக்டோபர் 2013 இல் கென்யத் துடுப்பாட்ட அணிக்கு எதிராக ஆப்கானிஸ்தானுக்காக தனது ஒருநாள் சர்வதேச போட்டியில் இவர் அறிமுகமானார். 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார். இவர் ஆப்கான் தேசிய அணி தவிர ஆப்கானித்தான் அ அனி, 19 வயதிற்கு உட்பட்ட ஆப்கானித்தான் அணி, அமோ ரீஜியன் அணி, இசுப்பீன் கர் அணி ஆகிய அணிகள் சார்பாகவும் இவர் துடுப்பாட்டப் போட்டிகளில் விளாஇயாடி வருகிறார்.
2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். அவர் 14 ஜூன் 2018 அன்று இந்தியத் துடுப்பாட்ட அணிக்கு எதிராக நடைபெற்ற போட்டியில் இவர் அறிமுகமானார். ஆட்டத்தின் இரண்டாவது ஆட்டப் பகுதியில் இறுதிவரை ஆட்டமிழக்காமல் 36 ஓட்டங்கள் எடுத்தார். பிப்ரவரி 2019 இல், இந்தியாவில் நடைபெற்ற அயர்லாந்து துடுப்பாட்ட அணிக்கு எதிரான போட்டித் தொடருக்கான ஆப்கானிஸ்தானின் தேர்வுத் துடுப்பாட்ட அணியில் இவர் இடம் பெற்றார்.
ஸ்பீன் கர் பிராந்தியத்திற்கு சார்பாக பேண்ட்-இ-அமீர் பிராந்தியத்திற்கு எதிரான போட்டியில் இவர் 2017–18 அஹ்மத் ஷா அப்தாலி 4 நாள் போட்டித் தொடரில் விளையாடினார். அந்தத் தொடரின் இறுதிப் போட்டியில், முதல் ஆட்டப் பகுதியில் இவர் 163 ஓட்டங்கள் எடுத்தார். . மே 21, 2019 அன்று அயர்லாந்தில் நடைபெற்ற அயர்லாந்துத் துடுப்பாட்ட அணிக்கு எதிரான ஒருநாள் தொடரில் தனது முதல் சர்வதேச ஆறு ஓட்டங்களை அடித்தார். அது வரையில் இவர் ஒருநாள் போட்டியில் ஒரு ஆறு ஓட்டங்கள் கூட இல்லாமல் இல்லாமல் 865 * ஓட்டங்களை எடுத்திருந்தார்.
2019 ஆம் ஆண்டில் ஐசிசி துடுப்பாட்ட உலகக் கோப்பை போட்டித் தொடரில் இவர் விளையாடினார். சூன் 29, லீட்ஸ் துடுப்பாட்ட மைதானத்தில் பாக்கித்தான் துடுப்பாட்ட அணிக்கு எதிரான பட்டியல் அ போட்டியில் இவர் விளையாடினார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் தான் சந்தித்த முதல் பந்தில் ஓட்டங்கள் எதுவும் எடுக்காமல் சகீன் ஷா அப்ரிதி பந்துவீச்சில் இவர் ஆட்டமிழந்தார். இந்தப் போட்டியில் பக்கித்தான் துடுப்பாட்ட அணி 3 இலக்குகளில் வெற்றி பெற்றது.
நன்கு படித்தவள் கலைகள் பல அறிந்தவள், புத்திசாலி, அழகானவள் மற்றும் ஓய்வுபெற்ற தமிழ் ஆசிரியரின் மகள். வாழ்க்கையில் பெரும் லட்சியங்களோடு பயணித்துவருகின்றாள். சிவாவின் மனைவி.
இதயத்தை திருடாதே என்பது கலர்ஸ் தமிழ் தொலைக்காட்சியில் 14 பிப்ரவரி 2020 முதல் 3 சூன் 2022 ஆம் ஆண்டு வரை ஒளிபரப்பான காதல் தொலைக்காட்சி நாடகத் தொடர் ஆகும். இந்த தொடரில் சஹானா என்ற கதாபாத்திரத்தில் புதுமுக நடிகை பிந்து நடிக்கின்றார் இவருக்கு ஜோடியாக சிவா என்ற கதாபாத்திரத்தில் நவீன் குமார் நடிக்கின்றார். இந்த தொடரின் முதல் பருவத்தின் கதை கரு கலர்ஸ் மராத்தி தொடரான 'ஜிவ் ஜலா ஏடே பிசா' என்ற தொடரை மையமாக கொண்டு உருவாக்கப்பட்டுள்ளது. இத்தொடர் 3 சூலை 2022 அன்று 1097 அத்தியாயங்களுடன் நிறைவு பெற்றது.
இந்த தொடர் கும்பகோணத்தில் அரசியல் ரீதியாக போட்டிபோடும் இரு அரசியல்வாதிகளான வானவராயன் மற்றும் தாட்சாயிணி. பதவிவெறி ஆட்டத்திற்கு இடையில் மாட்டிக்கொண்ட சிவா மற்றும் சஹானா ஆகிய இருவரின் காதல் கதையை விபரிக்கின்றது.
ஹரோல்ட் எலியட் வர்மஸ் ஓர் அமெரிக்க நோபல் பரிசு வென்ற விஞ்ஞானி ஆவார், இவர் 1993 முதல் 1999 வரை தேசிய சுகாதார நிறுவனங்களின் இயக்குநராகவும், 2010 ஆம் ஆண்டு முதல் 2015 ஆம் ஆண்டு வரை தேசிய புற்றுநோய் நிறுவனத்தின் 14 வது இயக்குநராகவும் இருந்தார்.இவர் குடியரசுத் தலைவர் பராக் ஒபாமாவால் நியமிக்கப்பட்டார். ரெட்ரோ வைரஸ் புற்றுநோய் உருவாக்கும் உயிரணு தோற்றத்தைக் கண்டுபிடிப்பதற்காக 1989 ஆம் ஆண்டு உடலியல் அல்லது மருத்துவத்துக்கான நோபல் பரிசினை ஜே. மைக்கேல் பிஷப்புடன் இணைந்து பெற்றார். அவர் தற்போது லூயிஸ் தாமஸ் பல்கலைக்கழக மருத்துவ பேராசிரியராகவும், நியூயார்க் ஜீனோம் மையத்தில் மூத்த பங்குதாராராகவும் உள்ளார்.
1990 களின் முற்பகுதியில், நோபல் பரிசு வழங்கப்பட்டதைத் தொடர்ந்து, வர்மஸ் மற்றும் பிஷப் அறிவியல் அரசியலில் தீவிரமாக செயல்பட்டனர்.குறிப்பாக இவர்கள் புரூஸ் ஆல்பர்ட்ஸ் மற்றும் மார்க் கிர்ஷ்னெர் ஆகியோருடன் இணைந்து பணியாற்றினர், மேலும் கூட்டு வழிநடத்தல் குழுவுடன் ). 1992 ஆம் ஆண்டின் அமெரிக்க குடியரசுத் தலைவர் தேர்தலில் இவர் கிளிண்டனுடன் இணைந்து பணியாற்றினார்.
ரெட்ரோ வைரஸ் புற்றுநோய் உருவாக்கும் உயிரணு தோற்றத்தைக் கண்டுபிடிப்பதற்காக 1989 ஆம் ஆண்டு உடலியல் அல்லது மருத்துவத்துக்கான நோபல் பரிசினை ஜே. மைக்கேல் பிஷப்புடன் இணைந்து பெற்றார்.
இவர் இதுவரை 70 தேர்வுத் துடுப்பாட்டப் போட்டிகளில் விளையாடி 905 ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 73* ஓட்டங்கள் எடுத்தார்.63 ஒருநாள் பன்னாட்டுத் துடுப்பாட்டப் போட்டிகளில் விளையாடி 240 ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 73* ஓட்டங்கள் எடுத்தார். 198 முதல் தரத் துடுப்பாட்டப் போட்டிகளில் விளையாடி 2,337 ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 73* ஓட்டங்கள் எடுத்தார். 102 பட்டியல் அ துடுப்பாட்டப் போட்டிகளில் விளையாடி 382 ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 42* ஓட்டங்கள் எடுத்தார்
லில்லி 1987 – 88 இல் டாஸ்மேனியாவுக்காக முதல் தரத் துடுப்பட்டப் போட்டிகளில் விளையாடுவதற்காக அணிக்குத் திரும்பி வந்தார், தனது முதல் பந்து வீச்சில் ஒரு இழப்பினை எடுத்தார். 1988 ஆம் ஆண்டில், கணுக்காலில் பலத்த காயம் அடைவதற்கு முன்பு, அவர் இங்கிலாந்து கவுண்டி அணியான நார்தாம்ப்டன்ஷையர் துடுப்பாட்ட அணி சார்பாக எட்டு போட்டிகளில் விளையாடினார். தனது சமீபத்திய சுயசரிதையில், அப்போதைய தலைவர் ஆலன் பார்டர் பரிந்துரையின் பேரில் ஆஸ்திரேலிய அணிக்காக மீண்டும் விளையாடியதாக லில்லி கூறினார்.
620 வயதில், லில்லி 1969-70 ஆம் ஆண்டில் மேற்கு ஆஸ்திரேலியாவுக்காக தனது முதல் தரத் துடுப்பாட்டப் போட்டிகளில் அறிமுகமானார் .லில்லி தனது முதல் ஆண்டில் 32 இழப்புகளை வீழ்த்தி இன் முன்னணி இழப்புகளைக் கைப்பற்றியவர் ஆவார். ஆண்டின் முடிவில், ஆஸ்திரேலிய இரண்டாவது அணியுடன் நியூசிலாந்தில் சுற்றுப்பயணம் செய்து 16.44 எனும் சராசரியில் 18 இழப்புகளை வீழ்த்தினார்.
டென்னிஸ் கீத் லில்லி , ஒரு முன்னாள் ஆஸ்திரேலியத் துடுப்பாட்ட வீரர் ஆவார், "அவரது தலைமுறையின் சிறந்த விரைவு வீச்சாளர்" என்று கருதப்படுகிறார். லில்லி தனது அதீத உணர்வு வெளிப்பாடு மற்றும் விட்டுக் கொடுக்காமல் இறுதி வரை போராடும் குணம் போன்றவற்றிற்காக ரசிகர்களிடையே புகழ் பெற்றவர்.
17 டிசம்பர் 2009 அன்று, லில்லி ஐ.சி.சி கிரிக்கெட் ஹால் ஆஃப் ஃபேமில் சேர்க்கப்பட்டார் . இந்தியாவின் சென்னையில் உள்ள எம்.ஆர்.எஃப் பேஸ் அறக்கட்டளைக்கும் பங்களித்துள்ளார்.
பழங்குடி நடனம் ஆடும் நபருக்கு சுமார் 15 ஆண்கள் ஆதரவு தருகிறார்கள். ஹோலிக்கு கிட்டத்தட்ட இரண்டு வாரங்களுக்கு முன்பு அவர்கள் பயிற்சி செய்யத் தொடங்குகிறார்கள். அவர்களில் ஆறு பேர் தம்தே எனப்படும் இசைக்கருவி வாசிக்கும் இசைக்கலைஞர்கள். மற்ற ஆறு பேர் ஹிலால் எனப்படும் ஜோதியை ஏந்திய ஊர்வலத்தை உருவாக்குகிறார்கள், பேடர வேசம் நிகழ்த்த அந்த நடிகருக்கு அதிக இடம் தேவைப்படுவதால் கூட்டம் தூரத்தே தள்ளியே நிற்கிறது. இரவு 9 மணிக்குத் தொடங்கி காலை 9 மணி வரை ஐந்து நாட்களும் நிகழ்த்தப்படும் இந்நிகழ்வுக்காக நகரம் முழுவதும் உற்சகமாக தாயாராகிவிடும்
வேட்டை நடனம் அல்லது பேடர வேஷா ; என்பது கர்நாடகாவின் ஹோலிப் பண்டிகைக் கொண்டாட்டங்களின் பொழுது சிர்சி நகரில் ஹோலி இரவுக்கு சில நாட்களுக்கு முன்பு தொடங்கி நிகழ்த்தப்படும் ஒரு நாட்டுப்புற நடனமாகும். இது 'வேட்டை நடனம்' என்றும் அழைக்கப்படுகிறது. சிர்சி மக்கள் இரண்டாண்டுகளுக்கு ஒரு முறை இந்த தனித்துவமான நாட்டுப்புற நடனத்துடன் ஹோலியை கொண்டாடுகிறார்கள். இது ஹோலி கொண்டாட்டத்தின் ஐந்து நாட்களிலும் மாநிலத்தின் பல்வேறு பகுதிகளிலிருந்தும் ஒரு பெரிய கூட்டத்தை ஈர்க்கிறது.
ஒரு ஹோலி இரவு, மல்லேசி நடனமாடிக் கொண்டிருந்தபோது, ருத்ராம்பிகா மல்லேசியின் கண்களில் திராவகத்தை வீசினார், அது அவனைக் குருடனாக்கியது. பின்னர் மல்லேசி ருத்ராம்பிகாவைக் கொல்ல துரத்த்திச் சென்றார், ஆனால் 12 கிராமவாசிகளால் பிடிக்கப்பட்டு உயிருடன் எரிக்கப்பட்டார். அதன்பிறகு, கிராமவாசிகள் 'சதி' எனப்படும் ஒரு சடங்கினை பின்பற்றுபவர்களாதலால் ருத்ராம்பிகையாகிய அவனது மனைவியும் தனது கணவரின் இறுதி சடங்கில் தீ வைத்துக்கொண்டார். .
ஆரம்பத்தில், மல்லேஷி தனது கடமைகளை சிறப்பாகச் செய்தார், ஆனால் பின்னர், அவர் ஒரு பிரச்சனையாளனாகவும், ஒரு பெண்களிடத்தில் பெருவிருப்பமுள்ளவனாகவும் ஆனான். மல்லேசி உள்ளூர் தலைவர் தாசப்பா செட்டியின் மகள் ருத்ராம்பிகாவை திருமணம் செய்து கொள்ள விரும்பினான். அவள் தைரியமாகவும் அச்சமற்றவளாகவும் இருந்தாள்; சமூகத்தின் நலனுக்காக, தன் சமூகப் பெண்களை மல்லேசியிடமிருந்து காக்க அவர் மல்லேசியை மணந்தார்.
பேடர வேஷா 300 ஆண்டுகால புராணக்கதைகளைக் கொண்ட ஒரு தனித்துவமான நாட்டுப்புற நடனம் ஆகும். புராணத்தின் படி, விஜயநகர மன்னர்களின் ஆட்சிக்குப் பின்னர், அப்பொழுது கல்யாணப்பட்டனம் என்றழைக்கப்பட்ட தற்போதைய சிர்சி மற்றும் பிற தென்னிந்திய பகுதிகள் சோண்டா வம்சத்தால் கைப்பற்றப்பட்டு ஆட்சி செய்யப்பட்டன.
சோண்டா பிராந்தியத்தில், முஸ்லிம் படையெடுப்பாளர்கள் தாக்குவார்கள் என்ற பயம் எப்போதும் இருந்தது. அவர்களைப் பாதுகாப்பதற்காக, ஆட்சியாளர்கள் பேடா சமூகத்தைச் சேர்ந்த இளைஞனும் விஜயநகர் பேரரசில் போர்வீரராக இருந்தவனுமான 'மல்லேசி' என்பவனை நியமித்தனர்.
தன் சமூகப் பெண்களைக் காக்க ருத்ராம்பிகை செய்த தியாகத்தின் அடையாளமாகவே அதனைப் பாராட்டும்படியாக பேடர வேஷா என்ற இந்த விழா கொண்டாடப்பட்டு இந்நாள் வரை தொடர்ந்து நிகழ்த்தப்பட்டு வருகிறது
சேரா நடனம் என்பது இந்தியாவின் மிசோரத்தில் நிகழ்த்தப்படும் ஒரு பாரம்பரிய கலாச்சார நடனம், பெரும்பாலும் தரையில் கிடைமட்டமாக வைக்கப்பட்டுள்ள ஒரு ஜோடி மூங்கில் தண்டுகளின் மேல் குறுக்காக மேலும் இரண்டு மூங்கில் வைக்கப்படும். ஆறு முதல் எட்டு பேர் வரை இந்த மூங்கில் கம்புகளைப் பிடித்துக் கொள்வர். ஆண் கலைஞர்கள் மூங்கில் கழிகளைக் கொண்டு ஒன்றுடன் ஒன்றைத் தட்டி சீராக தாள ஓசையை எழுப்புகிறார்கள்.அதே நேரத்தில் பெண் நடனக் கலைஞர்களின் குழுக்கள் மூங்கில் கழிகளின் உள்ளும் புறமும் தாளத்திற்கேற்ப நடனமாடுகின்றனர். இது மிசோரத்தில் மிகவும் பிரபலமான அழகான நடனம் ஆகும். மேலும் திருவிழாக் காலங்களில் அனைவரையும் ஈர்க்கும் மையமாகும். இதே போன்ற நடனங்கள் தூர கிழக்கு மற்றும் பிலிப்பைன்ஸிலும் காணப்படுகின்றன. 2010 ஆம் ஆண்டில், ஒரே நேரத்தில் அதிக எண்ணிக்கையிலான சேரா நடனக் கலைஞர்களின் நடனத்தால் கின்னஸ் உலக சாதனை படைக்கப்பட்டது.
சேரா நடனம் கி.பி 1 ஆம் நூற்றாண்டின் முற்பகுதியில் தோன்றியதாக நம்பப்படுகிறது. இந்த நடனத்திற்கு நீண்ட மூங்கில் தண்டுகள் பயன்படுத்தப்படுகின்றன, எனவே பலர் இதை "மூங்கில் நடனம்" என்று அழைக்கிறார்கள். பண்டைய காலத்தில், சேரா நடனம் மக்கள் வாழ்வியல் சடங்குகளில் இடம்பெற்றிருந்தது. மகப்பேறின் பொழுது பிறந்த தனது இளங்குழந்தையை பூமியில் விட்டு இறந்த தாயின் ஆத்மாவுக்கு ஆறுதல் அளிப்பதற்காக, இந்த நடனம் நிகழ்த்தப்பட்டது இருப்பினும், பாரம்பரிய நம்பிக்கைகள் மாற்றமடைந்து, செராவ் நடனத்தின் அடிப்படை அமைப்பு கணிசமாக விரிவடைந்துள்ளது. உண்மையில் இந்த நடனம் பல்வேறு சந்தர்ப்பங்களிலும் மிசோரத்தின் மிசோ இன மக்களால் நிகழ்த்தப்படுகிறது.
சேரா நடனம் மூங்கில் தண்டுகளைப் பயன்படுத்துவதன் மூலம் வகைப்படுத்தப்படுகிறது, அவை தரையில் குறுக்கு மற்றும் கிடைமட்ட வடிவங்களில் வைக்கப்படுகின்றன. ஆண் நடனக் கலைஞர்கள் இந்த மூங்கில் தண்டுகளை தாள துடிப்புகளில் நகர்த்தும்போது, பெண் நடனக் கலைஞர்கள் மூங்கில் தொகுதிகளுக்கு வெளியேயும் வெளியேயும் நுழைவதன் மூலம் நடனத்தை நிகழ்த்துகிறார்கள். மிசோரமின் பழமையான பாரம்பரிய நடனங்களில் ஒன்றாக அங்கீகரிக்கப்பட்ட சேரா நடனம் மிசோரத்தின் ஒவ்வொரு விழாவிலும் ஒரு ஒருங்கிணைந்தவொரு பகுதியாகவே மாறியுள்ளது.
வக்கிரியா - என்பது மூங்கிலால் செய்யப்பட்ட ஒரு பெண்களின் தலையணி. இது இறகுகள், வண்டுகளின் இறக்கைகள் மற்றும் பிற வண்ணமயமான பொருட்களால் அலங்கரிக்கப்பட்டது. 1960 களில் இருந்து அது தற்போதைய வடிவத்தில் உருவானது.
சேராவின் பிற்கால நடைமுறையில் பாரம்பரியமற்ற ஆடைகள் அணியடுகின்றன மேலும், துருத்தி, மாண்டலின், கிதார் ஆகிய நவீன இசைக்கருவிகள் இசைக்கப்படுகின்றன .
ஏப்ரல் முதல் அக்டோபர் வரை பார்மூரைப் பார்வையிடக்கூடிய மாதங்கள் எனவும், குளிர்காலத்தில் அங்குள்ள நிலம் 5-6 அடி, வரை பனியின் கீழ் இருக்கும் எனவும் உள்ளூர்வாசிகளால் தெரிவிக்கப்பட்டுள்ளது.
பாரமௌரைச் சுற்றியுள்ள நாடு முழுவதும் சிவபெருமானுக்கு சொந்தமானதாக கருதப்படுவதால், இது "சிவபெருமானின் தங்குமிடம்" அல்லது "சிவன் பூமி" என்று பிரபலமாகப் பேசப்படுகிறது. இது பிர்-பஞ்சால் மற்றும் தௌலதர் எல்லைக்கு இடையில், ரவி மற்றும் செனாப் பள்ளத்தாக்கு இடையே அமைந்துள்ளது. ஏராளமான ஆல்பைன் மேய்ச்சல் நிலங்களின் ஆழமான அழகால் இந்த நிலம் காண்பதற்கு மன மகிழ்ச்சியைத் தருகிறது. மேலும், நாடோடி மேய்ப்பர்களுக்கு வீடு வழங்குகிறது. இது காடி என்று அழைக்கப்படுகிறது. இதனால் கடெரான் என்றும் அழைக்கப்படுகிறது. அடிவாரத்தில் பழத்தோட்டங்கள் மற்றும் மொட்டை மாடி பண்ணைகள் உள்ளன.
சம்பா வம்சாவழியில் பதிவுசெய்யப்பட்ட முதல் இளவரசர் ஜெய்தாம்பின் தந்தை மேரு, பார்மௌரில் முதலில் குடியேறியவராக அறியப்படுகிறார். அவர் அயோத்தியின் ஆளும் குடும்பத்தைச் சேர்ந்தவர். அவரது இளைய மகன் ஜெய்தாம்புடன் சேர்ந்து, மேரு வெளிப்புற மலைகள் வழியாக மேல் ராவி ஆற்றின் பள்ளத்தாக்கில் ஊடுருவினார். அவர் அங்குள்ள நிலப்பகுதியை வைத்திருந்த சிற்றரசர்களான ராணர்களை தோற்கடித்து பிரம்மபுரா நகரத்தை நிறுவி அதை ஒரு புதிய மாநிலத்தின் தலைநகராக மாற்றினார். இந்த நிகழ்வு கி.பி 6 ஆம் நூற்றாண்டின் மத்தியில் நடந்ததாக கருதப்படுகிறது. .
இந்த நிலத்தில் பண்டைய கோயில்கள் இருப்பதால் ஆன்மீகத்தின் மறுவடிவமாக உள்ளது. இப்பகுதி விருந்தோம்பல் நிலப்பரப்பு மற்றும் கடுமையான காலநிலை மாற்றங்கள் வழியாக செல்கிறது. பாரமௌர் மக்கள், மிகவும் மரியாதைக்குரியவர்கள் மற்றும் பார்வையாளர்களை " கைலாஷ் வாசியோ" என்று தங்கள் சொந்த குடும்ப உறுப்பினர்களைப் போல வரவேற்கிறார்கள். அதன் இன மரபுகள், கலாச்சாரம் மற்றும் பண்டைய வரலாறு ஆகியவற்றுடன், பாரமௌர் தெய்வீக மகிமையின் முழுமையை உருவாக்குகிறது.
பாரமெளர் , முறையாக பிரம்மபுரா என்று அழைக்கப்பட்டது. இது, இந்தியாவின், இமாசலப் பிரதேசத்தில்உள்ள சம்பா மாவட்டத்தின் பண்டைய தலைநகரமாக இருந்தது. சம்பாவின் தென்கிழக்கில் நாற்பது மைல் தொலைவில் உள்ள புதில் பள்ளத்தாக்கில் 7000 அடி உயரத்தில் அமைந்திருக்கும் பாரமௌர் அதன் அழகிற்கும், அங்குள்ள பழங்கால கோயில்களுக்கும் பெயர் பெற்றது. சில கோயில்கள் 10 ஆம் நூற்றாண்டிலிருந்து வந்தவை என்று நம்பப்படுகிறது.
சுவாதி, 1991-2006 வரை நியூயார்க் நகரத்தின் பிரெர்லி பள்ளியில் ஒரு கலைஞராக பணியாற்றினார். மேலும், குழந்தைகள் மற்றும் இளம் பருவத்தினருக்கான கல்வியில் இந்திய கலைகளுக்கான இலாப நோக்கற்ற சமசுகிருத மையத்தை நிறுவினார். சிம்பொனி ஸ்பேஸில் கலை பாடத்திட்டத்தை தொடர்ந்து கற்பிக்கிறார். 1996 முதல் லிங்கன் மையம் என்ற நிறுவனத்தில் ரெபர்ட்டரி கலைஞராக இருந்து வருகிறார். அமெரிக்காவில் உள்ள நூற்றுக்கணக்கான பொது மற்றும் தனியார் பள்ளிகள், கல்லூரிகள் மற்றும் பல்கலைக்கழகங்களிலும் இவர் நடன நிகழ்ச்சிகளை நிகழ்த்தியுள்ளார். அவற்றுள் கொலம்பியா பல்கலைக்கழகம், நியூயார்க் பல்கலைக்கழகம், ஆஸ்டினில் உள்ள டெக்சாஸ் பல்கலைக்கழகம், செயின்ட் மார்க்ஸ் ஸ்கூல் ஆஃப் டெக்சாஸ், தி தால்டன் பள்ளி, தி பிரெர்லி பள்ளி, தி சாபின் பள்ளி, புரூக்ளின் கல்லூரி மற்றும் வெஸ்லியன் பல்கலைக்கழகம் போன்றவை குறிப்பிடத்தகுந்தவை ஆகும்.
சுவாதி முதன்முறையாக, சீன நாடகத்தின் மிகப் பழமையான பாணிகளில் ஒன்றான யுனெஸ்கோ பாரம்பரிய கலை வடிவமான குன்க் ஓபராவை மும்பையின் தேசிய கலை மையம், மும்பை மற்றும் புதுதில்லியில் உள்ள சிரி கோட்டை மண்டபத்தில் நிகழ்ச்சிகளுடன் இந்தியாவுக்குக் கொண்டுவந்தார். தேவ் படேல் மற்றும் ஜெர்மி அயர்ன்ஸ் நடித்த எட்வர்ட் ஆர் பிரஸ்மேன் என்பவரின் தி மேன் ஹூ நியூ இன்ஃபினிட்டி என்றத் திரைப்படத்தில் நிர்வாக தயாரிப்பாளராகவும், இந்திய கலாச்சார ஆலோசகராகவும் பணியாற்றிய பின்னர், 2014 ஆம் ஆண்டில், சுவாதி கெய்ன் பெப்பர் தயாரிப்பு நிறுவனத்தை நிறுவினார். இந்த படம் 2015 செப்டம்பர் அன்று டொராண்டோ சர்வதேச திரைப்பட விழாவில் திரையிடப்பட்டது .
சுவாதி, 2012 ஆம் ஆண்டில், 'தி சதீர் நாடக விழா'வை நிறுவினார், இது இந்தியாவின் கோவாவில் ஆண்டுதோறும் நடைபெறும் மூன்று நாள் விழாவாகும். விமர்சன ரீதியாக பாராட்டப்பட்ட நாடக நட்சத்திரங்கள் லிலெட் துபே, கிரிஷ் கர்னாட், இரஜத் கபூர், முகமது அலி பேக், மற்றும் விக்ரம் கபாடியா ஆகியோர் பல ஆண்டுகளாக இவ்விழாவில் பங்கேற்றுள்ளனர். மேலும் இவர் இன்றும் விழாவின் கலை இயக்குநராக உள்ளார்.
சுவாதி சமீபத்தில், 19 ஆம் நூற்றாண்டில் இந்தியாவில் காணப்பட்ட நிலை குறித்து, பிரித்தானிய / இந்திய அரசு பற்றிய ஒரு நாடகத்தை இயக்கி முடித்தார். இது, சுயமாக எழுதப்பட்ட இவரின் படைப்பாகும். தி வாரியர் குயின் ஜான்சி என்கிற இத்திரைப்படம் 2019 இல் வெளியிடப்பட்டது.
சபனா ஆஸ்மி, சுஷ்மா சேத், குல்பூசன் கர்பண்டா, மற்றும் உத்கர்ஷ் மஜும்தார் ஆகியோருடன் 9 வது ஆண்டு மகிந்திரா எக்ஸலன்ஸின் அரங்க விருதுகளில் ஐந்து உறுப்பினர்களைக் கொண்ட பல நடுவர் மன்றம் உட்பட பல குழுக்களில் இவர் அமர்ந்திருக்கிறார்.
சுவாதி பீஸ் ஒரு பரதநாட்டிய நடனக் கலைஞரும், நடன இயக்குனரும், கல்வியாளரும், தயாரிப்பாளாரும், மற்றும் கலைகளை மேம்படுத்துபவராவும் அறியப்படுகிறார்.
புட்டராஜ் கவாய் இந்துஸ்தானி இசை பாரம்பரியத்தில் நிபுணத்துவம் பெற்ற ஒரு இந்திய இசைக்கலைஞர் ஆவார். இவர், கன்னடம், சமசுகிருதம் மற்றும் இந்தி மொழிகளில் 80 க்கும் மேற்பட்ட புத்தகங்களை எழுதிய ஒரு அறிஞர், இசை ஆசிரியர் மற்றும் சமூக சேவகராக அறியப்படுகிறார். குவாலியர் கரானாவின் உறுப்பினர், வீணை, தபலா, மிருதங்கம், வயலின் போன்ற பல கருவிகளை வாசிக்கும் திறனுக்காகவும், அத்துடன் அவரது பிரபலமான பக்தி இசை வசன சாகித்தியத்திற்காகவும் பிரபலமானவர். மேலும், இந்துஸ்தானி மற்றும் கர்நாடக இசையில் பிரபலமான பாடகர் ஆவார். இவர், 2008 ஆம் ஆண்டில் இந்தியாவின் மூன்றாவது மிக உயர்ந்த சிவில் கௌரவமான பத்ம பூஷனைப் பெற்றவர் ஆவார்.
புட்டராஜ் கவாய் ஒரு நாடக நிறுவனத்தை அமைத்தார். இது ஊனமுற்ற அனாதைகளுக்கு இலவச உணவு, தங்குமிடம், கல்வி ஆகியவற்றை வழங்க நிதி திரட்ட உதவுவது மட்டுமல்லாமல் நாடக கலாச்சாரத்திற்கும் பங்களிப்பு செய்யும் என்கிற எண்ணத்தில் அமைக்கப்பட்டதாகும். இவ்வாறு, "ஸ்ரீகுரு குமாரேஸ்வர கிருப போஷிதா நாட்டிய நிறுவனம்" நிறுவப்பட்டது. அவர் எழுதிய மற்றும் இயக்கிய அவரது முதல் நாடகம் 'ஸ்ரீ சிவயோகி சித்தராமா' லாபத்தைக் கொண்டு வந்ததோடு மட்டுமல்லாமல், மக்களால் பெரிதும் பாராட்டப்பட்டது. இதைத் தொடர்ந்து பல வெற்றிகரமான தயாரிப்புகளும் வந்தன.
இசையில், கவாயின் ஆர்வத்தைப் பார்த்து, இவரது மாமா, கானயோகி பஞ்சாக்சர கவாய் என்பவரால், நடத்தப்படும் வீரேசுவர புண்யாசரமத்திற்கு, அழைத்துச் சென்றார். பஞ்சாக்சரா கவாயின் வழிகாட்டுதலின் கீழ், இவர் இந்துஸ்தானியில் தேர்ச்சி பெற்றார். முண்டரிகி ராகவேந்திரச்சாரின் வழிகாட்டுதலின் கீழ் இவர் கர்நாடக இசையில் தேர்ச்சி பெற்றார். மேலும், ஹார்மோனியம், தபலா, வயலின் மற்றும் 10 இசைக் கருவிகளை இவர் கற்றுத் தேர்ந்தார்.
கர்நாடகாவின் ஹவேரி மாவட்டத்தின் ஹங்கல் வட்டத்திலுள்ள தேவரா ஹோசபேட்டில் ஏழை கன்னட வீர சைவக் குடும்பத்தில் பிறந்தார். இவரது பெற்றோர் ரேவையா வெங்கடபுர்மத் மற்றும் சீதம்மா ஆவர். இவர் தனது 6வது வயதில் கண்பார்வை இழந்தார். மேலும், இவர் 10 மாத குழந்தையாக இருந்தபோது, தன் பெற்றோரை இழந்தார். அவரது தாய்மாமன் சந்திரசேகரய்யா இவரைத் தன் பராமரிப்பில் வளர்க்கவேண்டி, அழைத்துச் சென்றார்.
புட்டராஜ் கவாய் ஆன்மீகம், மதம், வரலாறு மற்றும் 12 ஆம் நூற்றாண்டின் பக்தி இயக்கத்தின் பல 'சரணாக்களின்' சுயசரிதைகள் பற்றி 80 க்கும் மேற்பட்ட புத்தகங்களை எழுதியுள்ளார். கன்னடம், இந்தி மற்றும் சமசுகிருத மொழிகளில் புத்தகங்களை எழுதியுள்ளார். அவர் பிரெயில் எழுத்து முறையில் பகவத் கீதையை மீண்டும் எழுதினார்.
கவாய் பல மாணவர்களுக்கு கற்பித்திருக்கிறார், இது தற்போது 1000 க்கும் மேற்பட்ட பார்வையற்றோருக்கு செல்கிறது. அவரது நன்கு அறியப்பட்ட சில மாணவர்களின் பெயர்கள் கீழே கொடுக்கப்பட்டுள்ளது:
பாட்சாவின் ஆரம்பகால நிதி முயற்சிகளின் விவரக் கணக்குகள் இவர் நிலத்தை வாங்க முற்பட்டதாகக் கூறுகின்றன. சொந்தக் கட்சிக்கு ஆரம்ப வைப்பு முன்பணத்தை வழங்குகின்றன. பின்னர் இவர் நிலத்தை ஒரு பெரிய கட்சிக்கு மீண்டும் விற்று, லாபம் ஈட்டினார். மேலும் ஆரம்ப நில உரிமையாளருடன் தனது கடனைத் தீர்த்தார். பாட்சா வங்கிகள் மற்றும் தனியார் கடன் வழங்குநர்களிடமிருந்து ஏராளமான பணத்தை கடன் வாங்கி தனது நடவடிக்கைகளை பன்முகப்படுத்தத் தொடங்கினார். இந்த முயற்சிகளில் சில தோல்வியடைந்தன. இந்த கட்டத்தில், பாட்சா ஆ. ராசா என்கிற ஒரு வழக்கறிஞர், உதவியை நாடினார். பெரம்பலூர் மாவட்டத்திற்கு திட்டமிடப்பட்ட முக்கியமான உள்கட்டமைப்பு திட்டங்களுடன் தொடர்புடைய மலிவாக கையகப்படுத்தப்பட்ட நிலமானது, பாட்சாவின் முன்பே இருக்கும் உரிமையாளர் தொடர்பாக முறையற்ற நடத்தை பற்றிய குற்றச்சாட்டுகள் விரைவில் வெளிவந்தன.
சாதிக் பாட்சா திருச்சியின் இலால்குடி தாலுகாவில் கட்டூர் கிராமத்தில் பிறந்தார். நான்கு சகோதரர்களில் ஒருவரான பாட்சா கரூரில் இருந்தபோது, இவரது இரண்டு சகோதரர்களான ஜமால் முகமது மற்றும் ஜாஃபர் அலி, நிலம், வீடு வாங்கி விற்கும் தொழிலான அசையா சொத்து வணிகத்தைத் தொடங்கினர். பாட்சா வணிக நிர்வாகத்தின் முதுகலை பெற்றார். பின்னர், வீடு வீடாக சென்று, மெத்தைகள் மற்றும் துணிகளை விற்கும் விற்பனையாளராக தனது வாழ்க்கையில் ஒரு சுமாரான தொடக்கத்தைக் கொண்டிருந்தார். இவர் ஆரம்பத்தில் வீட்டுக்கு வீடு, நடந்தே சென்றார். பின்னர் மிதிவண்டி மூலம் சென்று பொருள்களை விற்பனை செய்தார்.
கிரீன் ஹவுஸ் விளம்பரதாரர்கள் பிரைவேட் லிமிடெட் 1999 இல் ஏ. ராஜா மத்திய அமைச்சரான சில மாதங்களுக்குப் பிறகு நன்கு வளர்ந்தது. அசையா சொத்து வணிக நிறுவனம் விரைவில் செழித்து, மாநிலத்தின் சிறு நகரங்களில் பெரும் நிலங்களை கையகப்படுத்தி, அதை இலாபகரமாக விற்றது. பாட்சா ஏழைகளிடமிருந்து பெரிய நிலங்களை மலிவான விலையில் வலுக்கட்டாயமாக வாங்கி மெட்ராஸ் இரப்பர் தொழிற்சாலைக்கு பெரும் தொகைக்கு விற்றதாக குற்றம் சாட்டப்பட்டது.
சாகித் பால்வாவின் ஸ்வான் டெலிகாமில் ஒரு பங்காளராக மாறிய ஒரு நிறுவனத்தின் பங்குகளை வாங்குவதன் மூலம் நிறுவனம் 2 ஜி ஸ்பெக்ட்ரம் வழக்கிலிருந்து மறைமுகமாக பயனடைந்தது. ஸ்வான் டெலிகாம் முதன்முதலில் வந்த முதல்-கொள்கையின் பயனாளிகளில் ஒன்றாகும். இது அப்போதைய இந்தியாவின் தொலைத் தொடர்பு அமைச்சரிடமிருந்து வந்தது.
சாதிக் பாட்சா , வீட்டு மனை நிறுவனமான கிரீன் ஹவுஸ் விளம்பரதாரர்கள் பிரைவேட் லிமிடெட் நிறுவனத்தின் நிர்வாக இயக்குநராக இருந்தார். இந்தியாவில் 2 ஜி ஸ்பெக்ட்ரம் வழக்கு தொடர்பான சந்தேகத்திற்கிடமான சூழ்நிலையில் சாதிக் தற்கொலை செய்து கொண்டதாக கூறப்படுகிறது.
கிரீன் ஹவுஸ் விளம்பரதாரர்கள், 2004 ஆம் ஆண்டில் 100,000 ரூபாய் முதலீட்டுடன் ஒரு பெயரிடப்படாத நிறுவனமாகத் தொடங்கி, குறுகிய காலத்திற்குள் ரூ .6 பில்லியனுக்கும் அதிகமான வருவாய் ஈட்டிய நிறுவனமாக வளர்ந்தனர். நிறுவனத்தின் விரைவான வளர்ச்சியை மத்தியப் புலனாய்வுத் துறை விசாரித்து வருகிறது.
கம்பரிமுண்டாவிலுள்ள பட்டிதபாபன் உயர்நிலைப் பள்ளியில் பள்ளிப் படிப்பை முடித்ததும், குடும்பம் தனது கல்லூரிக் கல்விக்காக பூரிக்கு மாறியது. கிராம விவசாய நிலத்திலிருந்து குறைந்த அளவே சம்பாதித்ததால், அதைத் தக்கவைத்துக்கொள்வது கடினமாகி, முழு குடும்பத்தினது சுமையும் மானசியின் தோளில் விழுந்தது. இடைநிலைத் தேர்வில் தேர்ச்சி பெற்ற உடனேயே, அவர் தனது குடும்பத்தையும், படிப்பையும் ஆதரிக்க வேலை செய்ய வேண்டியிருந்தது. பூரி அரசு மகளிர் கல்லூரியில் பொருளாதாரத்தில் பி.ஏ மற்றும் உத்கல் பல்கலைக்கழகத்தில் ஒடியா இலக்கியத்தில் எம்.ஏ. பூரியின் ஜி.எம். சட்டக் கல்லூரியில் இளங்கலை சட்டம் ஆகியவற்றை மானசி பெற்றார்.